armvectores/hy_wikipedia_2023 huggingface dataset:
Ճառընտիր (4724)

Ճառընտիր (4724), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4724 թվի տակ։ Ձեռագիրը գրվել է 1611 թվականին Սահակ քահանա գրչի, Մարտիրոս գրչի, Մելիքսեթ գրչի կողմից՝ Վանում։  Ստացողները եղել են Ամիրը, Մահտես. Նուրիջանը և Խոջա Հովհանեսն։ Գրված է թղթի վրա, որը ունի 40x26 չափս։ Ձեռագիրը կազմված է 244 թերթից։ Գրված է երկսյուն, բոլորգրով։ Ունի լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 2ա, 102բ, 131բ, 153բ, 178բ, 203ա, 227բ, 242բ և այլուր, հետագայի՝ 101ա (1713թ.), 55ա՝ (1797թ.), 104բ (18-րդ դար)։


== Բովանդակություն ==
Ճառք, Խրատք (Սարգիս Շնորհալի, Գրիգոր վարդապետ, Ոսկեբերան, Վարդ. Այգեկցի, Յովհ. Գառնեցի, Եփրեմ, Բարսեղ, Յակ. Սրճեցի, Ան. Նարեկացի, Յովհ. Երզնկացի, Թէոփիլոս),
Ներբողեանք (Եփրեմ, Ոսկեբերան, Յակ. Սրճեցի),
Տեսիլք Գր. Լուսաւորչի, Մարիամու,
Պտմութինւքն Խաչին, որ ողև ի ձեռն Մեծին Ներսիսի, Հացունեաց խաչին, Խաչաձայտին, Փոշմանն Աստուածածնի, Գալստեանն մոգուց,
Ներս. Շնորհալւոյ Դւանութիւն Կիւրդի,
Բանք իմաստոց,
Բարուախոս,
Ի Հարանց վարուց,
Կտակ Աւաղ ուրբաթու,
Ի Մովսիսական օրինացն,
ՅԱրարածոց մեկնութենեն Վարդ. Արևելցւոյ,
Հիպոդիտայ Բոստրացւոյ Վսն Կատարածի աշխարհի,
Պատճառք Ե. Զ աւուր արաչութեան,
Վարք և վկայանանութիւնք


== Ծանոթագրություններ ==
Բրայհեր

Բրայհեր, կղզին (անգլ.՝ Bryher, կելտերեն՝ Breyer) Սիլլի կղզիների բնակեցված հինգ կղզիներից ամենափոքրն է։ Այն ունի մոտ մեկ կիլոմետր լայնություն և երկու կիլոմետր երկարություն։
Տարածքը կազմում է 134 հեկտար։ Կղզու հյուսիսում 42 մետր հեռավորության վրա գտնվում է Շիփման Հեդ կղզյակը։ Բրայհերին ամենամոտ գտնվող կղզին Տրեսկոն է, որից այն բաժանվում է Տրեսկոյի ջրանցքով։


== Կառուցվածք ==
Կղզին քարքարոտ է։ Այստեղ է գտնվում «Դժոխային Ծովախոռոչը», որը հնում հայտնի էր իր վտանգներով։ Ասվում էր, որ այստեղ խորտակվել էին բազմաթիվ նավեր, բայց հետագայում ապացուցվել է, որ այդ բոլոր նավերը խորտակվել էին մինչև կղզի հասնելը։ Բրայհերի կենտրոնում գտնվում է մի գինետուն, որտեղ նկարահանվել է հեռուստատեսային մի ծրագիր «Մարտահրավեր Աննեկային» վերնագրով։ Կղզում կան երեք գիտահետազոտական կենտրոններ։


== Հետաքրքությունները և փոխադրամիջոցներ ==
Կղզում գործում է Դժոխային ծովախոռոչ անունով հյուրանոցը։ Կան նաև հյուրանոցատիպ քոթեջներ։ Կան երկու նավամատույցներ, որտեղ կանգնում են նավեր, որոնք տուրիստներին շրջեցնում են Բրայհերով և մյուս կղզիներով։ Կղզում կան յոթ տեսակի հազվագյուտ հանդիպող ծովային թռչուններ։ Բրայհերում գործում է Սրբերի Կղզին։ Կղզին հայտնի է իր բնական գեղեցկություններով։ 2011 թվականի տվյալներով կղզում ապրում է 78 բնակիչ։
Մարկ Բերգեր

Մարկ Բերգեր (անգլ.՝ Mark Berger, մայիսի 15, 1943(1943-05-15) կամ մայիսի 14, 1943(1943-05-14), Սան Ֆրանցիսկո, Կալիֆոռնիա, ԱՄՆ), ամերիկացի հնչյունային օպերատոր։ Նա արժանացել է չորս Օսկարի ամենալավ ձայն անվանակարգում։ Նա "Օսկարի" ռեկորդ է սահմանել "իդեալական արդյունքի" համար՝ 4 անվանակարգերով և 4 հաղթանակներով։ Նա առավել հայտնի է իր աշխատանքների՝ Կնքահայրը 2 (1974), Թռիչք կկվի բնի վրայով (1975) և Ապոկալիպսիսը հիմա (1979) ֆիլմերի համար։ 1973 թվականից նա աշխատել է ավելի քան 170 ֆիլմերի վրա։


== Հեռանկար ==
Բերգերը սովորել է փորձարարական հոգեբանություն Կալիֆոռնիայի համալսարանում, Բերկլի։ Վիետնամում նա մասնակցել է ձայնագրության՝ որոշ վավերագրական ֆիլմերի համար։ Այդ աշխատանքի շնորհիվ նա աշխատանք է ստացել հարավում՝ ուղղված աշխատավորների քաղաքացիական իրավունքներին։ Նա 9 ամիս անցկացրել է Նոր Օռլեանում՝ ֆիլմ նկարահանելով։ Երբ նա վերադարձավ Բերկլի, նա սկսեց հասկանալ, որ իր նկարահանումների փորձը ավելի հետաքրքիր էր, քան իր ուսումը, և նա գտավ աշխատանք, ձայնագրելով ձայն ԱՄՆ Միջազգային զարգացման գործակալության (USAID) ծրագրերի մասին վավերագրական ֆիլմի համար։ 7 օրում նա այցելել է 11 երկի։


== Կարիերայի սկիզբ ==
Այն բանից հետո, երբ Բերգերն աշխատում էր "վայր առանց պատմության" վավերագրական ֆիլմի վրա, Ուոլթեր Մարչը նկատել է նրան։ Մարչը եղել է խմբագիր և ձայնային ռեժիսոր, ով աշխատել է Ջորջ Լուկասի և Ֆրենսիս Ֆորդ Կոպպոլայի հետ։ Նա փորձել է հավաքագրել Բերգերին Կոպոլայի նոր "խոսակցություն" ֆիլմի համար, սակայն Բերգերը մտադիր էր մեկնել Կուբա՝ Ֆիդել Կաստրոյից հարցազրույց վերցնելու համար։ Երբ Բերգերը վերադարձավ և կապվեց Մարչի հետ, նրան առաջարկեցին աշխատել "Կնքահայրը", Մաս II-ի վրա։


== Ուսուցում ==
Բերգերը ստեղծել և դասավանդում է "ֆիլմ 140.ֆիլմի ձայն" դասընթացը Բերկլիի Կալիֆորնիայի համալսարանում՝ բակալավրիատի իր ծրագրի շրջանակներում, 2000 թվականից։


== Ընտանիք ==
Բերգերը ամուսնացած է Բերկլիի քաղաքային խորհրդի անդամ Սյուզան Վենգերի հետ։


== Ընտրված Ֆիլմագրություն ==
Ապոկալիպսիսը հիմա (1979)
Ճիշտ Բաներ (1983)
Ամադեուս (1984)
Անգլիացի հիվանդը (1996)


== Ծանոթագրություններ ==


== Արտաքին հղումներ ==
Մարկ Բերգեր Internet Movie Database կայքում
http://news.berkeley.edu/2013/02/19/poi-mark-berger/
http://progresoweekly.us/mark-berger-history-sound/
Ռոմա ՖԱ-ի մարզիչների ցանկ

Սա Ռոմա ֆուտբոլային ակումբի գլխավոր մարզիչների ամբողջական ցանկն է։
Ռոբերտ Ներսիսյան

Ռոբերտ Ալբերտի Ներսիսյան (ծն. 20 հունվարի, 1958, Երևան, Հայկական ԽՍՀ), խորհրդային հունա-հռոմեական ոճի ըմբիշ, ԽՍՀՄ չեմպիոն (1978), Իվան Պոդուբնիի հիշատակին նվիրված միջազգային մրցաշարի հաղթող (1979), Եվրոպայի չեմպիոն (1979), ԽՍՀՄ միջազգային կարգի սպորտի վարպետ (1978), Հայաստանի վաստակավոր վարպետ (1994)։


== Կենսագրություն ==
Ռոբերտ Ներսիսյանը ծնվել է 1958 թվականի հունվարի 20-ին Երևանում։ Հունա-հռոմեական ոճի ըմբշամարտով սկսել է զբաղվել 1971 թվականին՝ Ա. Կ. Աբրահամյանի ղեկավարությամբ։ 1975 և 1977 թվականներին դարձել է ԽՍՀՄ չեմպիոն, իսկ 1978 թվականին՝ Եվրոպայի երիտասարդական առաջնության չեմպիոն։ 1978 թվականին հաղթել է նաև ԽՍՀՄ մեծահասակների առաջնությունում։ 1979 թվականին Իվան Պոդուբնիի հիշատակին նվիրված միջազգային մրցաշարում գրավել է առաջին տեղը և իրավունք է ստացել ԽՍՀՄ հավաքականի կազմում մասնակցելու Բուխարեստում անցկացված Եվրոպայի առաջնությանը։ Հաղթելով 4 մենամարտերում՝ Ռոբերտ Ներսիսյանը դուրս եկավ եզրափակիչ, որտեղ հաղթեց ռումինացի հայտնի ըմբշամարտիկ, աշխարհի երկակի չեմպիոն, Մոնրեալի Օլիմպիական խաղերի բրոնզե մեդալակիր Նիկ Ջինգին և նվաճեց Եվրոպայի չեմպիոնի տիտղոսը։ Այդ հաղթանակի շնորհիվ Ռոբերտ Ներսիսյանը դարձավ Հայաստանի առաջին ներկայացուցիչը, որ նվաճել է Եվրոպայի չեմպիոնի տիտղոսը հունա-հռոմեական ոճի ըմբշամարտում.։
1982 թվականին ավարտել է իր մարզական կարիերան և Մասիս քաղաքի Մանկապատանեկան մարզադպրոցում աշխատել որպես մարզիչ։ 1984-1989 թվականներին եղել է այդ դպրոցի տնօրեն։ 1989-1995 թվականներին Երևանում զբաղվել է մարզչական գործունեությամբ։ Պատրաստել է միջազգային մակարդակի մի շարք մարզիկներ։ Նրա հայտնի աշակերտներից են Օլիմպիական երկակի չեմպիոն Արմեն Նազարյանը, աշխարհի չեմպիոն Վաղինակ Գալստյանը, Եվրոպայի չեմպիոն Վարդան Աղաջանյանը։
1996 թվականից Ռոբերտ Ներսիսյանն բնակվում է Ռուսաստանի Տոլյատի քաղաքում։ 1998-2007 թվականներին եղել է Սամարայի մարզի ըմբշամարտի ֆեդերացիայի մարզիչ-խորհրդատուն։


== Ծանոթագրություններ ==


== Աղբյուրներ ==
http://www.fila-official.com/index.php?option=com_database&act=ficheLutteur&act2=listeEvent&Itemid=&id_lutteur=4004469174EA45AD8EB687C896D5179D&filtre_pays=&lettre=&recherche_lutteur=&lang=en(չաշխատող հղում)
Мягченков Н.И. Классическая и вольная борьба: Справочник. — М: Физкультура и спорт, 1984. — 240 с.
Կալաչ-Կուրտլակ (Սովետսկի շրջան)

Կալաչ-Կուրտլակ (ռուս.՝ Калач-Куртлак), սլոբոդա Ռուսաստանի Ռոստովի մարզի Սովետսկի շրջանում։ Կալաչ-Կուրտլակսկի գյուղական համայնքի վարչական կենտրոնն է։
Պատրիոտովկա (գյուղ, Լեբեդինի շրջան)

Պատրիոտովկա (ուկրաիներեն՝ Патріотівка), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Պատրիոտովկա գյուղում բնակվում էր 242 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գիլիան Ջեյքոբս

Գիլիան Մաքլարեն Ջեյքոբս (/ˈɡɪliən/. անգլ.՝ Gillian MacLaren Jacobs, հոկտեմբերի 19, 1982(1982-10-19), Փիթսբուրգ, Փենսիլվանիա, ԱՄՆ), հեռուստատեսության, թատրոնի և կինոյի ամերիկացի դերասանուհի։ Առավել հայտնի է «Համայնք», «Եզր» «Օրենք և կարգուկանոն. հանցավոր մտադրություն», «Լավ կինը» հեռուստաշոուներից, ինչպես նաև «Գիշերային այգիներ» (2008), «Արկղը» (2009), «Աշխարհի վերջի համար որոնվում է ընկեր» (2012), «Ամոթի զբոսանք» (2014) և այլ գեղարվեստական կինոնկարներից։ 2009 թվականից նկարահանվել է Community (2009–2015) կատակերգական հեռուստասերրիալում։  Կինոյում ու հեռուստատեսությունում նկարահանվելուց զատ՝ դերակատարումներով հանդես է եկել Off-Off-Broadway թատրոններում։


== Ծանոթագրություններ ==


== Արտաքին հղումներ ==
Էջը IMDb կայքում(անգլ.)
Սեդլիշչե (գյուղ, Լյուբեշովի շրջան)

Անվան այլ կիրառումների համար տե՛ս՝ ՍեդլիշչեՍեդլիշչե (ուկրաիներեն՝ Седлище), գյուղ Ուկրաինայի Վոլինի մարզի Լյուբեշովի շրջանում։ Հիմնադրվել է 1774 թվականին։
2001 թվականի տվյալներով Սեդլիշչե գյուղում բնակվում էր 1 217 մարդ։ Բնակավայրը զբաղեցնում է 2,29 կմ² տարածք։ Բնակչության խտությունը կազմում էր 531,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրուտայա (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ԿրուտայաԿրուտայա (ռուս.՝ Крутая), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կապիտանի աղջիկը (ֆիլմ, 1958)

«Կապիտանի աղջիկը» (ռուս.՝ «Капитанская дочка»), խորհրդային գեղարվեստական ֆիլմ, որը նկարահանել է ռեժիսոր Վլադիմիր Կապլունովսկին Ալեքսանդր Պուշկինի համանուն վիպակի հիման վրա։


== Սյուժե ==
Զինվորական ծառայության մեկնող ազնվական Գրինյովը  փոթորկի ժամանակ իրեն օգնած Պուգաչովին է տալիս իր վերարկուն։ Գրինյովի ծառայության վայրը փոքր ամրոց է։ Նա սիրահարվում է պարետի դստերը՝ Մաշային և վիրավորվում սպա Շվաբրինի հետ մենամարտի ժամանակ։ Շուտով Պուգաչովը ապստամբություն է բարձրացնում, գրավում ամրոցը և մահապատժի է ենթարկում Մաշայի ծնողներին, իսկ Գրինյովին ազատ է թողնում։ Նա հարսնացուից նամակ է ստանում և իմանում, որ Շվաբրինը, որը Պուգաչովի մեղսակիցն է, նրան ստիպում է ամուսնանալ։ Ատամանի օգնությամբ Գրինյովն ազատում է աղջկան։ Պատերազմից հետո գերեվարված Շվաբրինը զրպարտում է Գրինյովին՝ նրան մեղադրելով ապստամբներին աջակցելու մեջ, բայց Մաշան կարողանում է կայսրուհուն ապացուցել նրա անմեղությունը։ Ֆիլմն ավարտվում է Պուգաչովի մահապատժի մասշտաբային տեսարանով։


== Դերերում ==
Օլեգ Ստրիժենով – Պյոտր Գրինյով
Սերգեյ Լուկյանով – Եմելյան Պուգաչով
Իա Արեպինա – Մաշա Միրոնովա
Վլադիմիր Դորոֆեև – կապիտան Իվան Կուզմիչ Միրոնով
Իրինա Զարուբինա – Վասիլիսա Եգորովնա
Անատոլի Շիշկով – Սավելիչ
Վյաչեսլավ Շալևիչ – Շվաբրին
Պավել Պավլենկո – Իվան Իգնատևիչ, մի աչքը կույր պորուչիկ
Բորիս Նովիկով – Մաքսիմիչ
Լև Զոլոտուխին – մայոր Իվան Իվանովիչ Զուրին
Նիկիֆոր Կոլոֆիդին – Անդրեյ Պետրովիչ, Գրինյովի հայրը
Սերգեյ Բլիննիկով – գեներալ
Վլադիմիր Սոլովյով – քննիչ
Ալեքսանդրա Դենիսովա – Ակուլինա Պանֆիլովնա, տերտերակին
Ալեքսանդր Գումբուրգ – Խլոպուշա
Յուրի Կատին-Յարցև –  «գեներալ»
Սերգեյ Տրոիցկի – պանդոկապան
Պավել Շպրինգֆելդ
Վարվառա Մյասնիկովա – Գրինյովի մայրը


== Նկարահանող խումբ ==
Սցենարի հեղինակ՝ Նիկոլայ Կովարսկի
Ռեժիսոր՝ Վլադիմիր Կապլունովսկի
Օպերատոր՝ Էմիլ Գուլիդով
Նկարիչ՝ Եվգենի Կումանկով
Կոմպոզիտոր՝ Տիխոն Խրեննիկով
Հնչյունայի ռեժիսոր՝ Սեմյոն Լիտվինով


== Մրցանակներ ==
1959 - Լոկառնոյի (Շվեյցարիա) 12-րդ միջազգային կինոփառատոնի «Ոսկե առագաստ» առաջին մրցանակ ամենասենսացիոն ֆիլմի համար,
1959 – Կիևի համամիութենական կինոփառատոնի երկրորդ մրցանակ ֆիլմի նկարիչ Եվգենի Կումանկովին,
1960 – Վանկուվերի III միջազգային կինոփառատոնի դիպլոմ,
1960 – Մոնրեալի IV միջազգային կինոփառատոնի դիպլոմ (Կանադա),
1960 – Ստրատֆորդի ՄԿՓ-ի մասնակցության դիպլոմ։


== Ծանոթագրություններ ==
Ալեքսեևկա (գյուղ, Միյակինսկի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ռուս.՝ Алексеевка, բաշկիրերեն՝ Алексеевка), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շարխաչ

Չշփոթել Ջարխեչ (այժմ՝ Հաղարծին) կանգուն, մեծ գյուղի հետ։Շարխաչ, Շարխաչ Հին, ավերակ գյուղ Հայաստանի Տավուշի մարզում, նախկին Իջևանի շրջանում, Գոշ գյուղից հյուսիս-արևմուտք։ Պահպանվել են գերեզմանոցը և ժայռի մոտ գտնվող 26 խաչքարերը, որից էլ գյուղը ստացել է իր անվանումը՝ Շարխաչ։


== Ծանոթագրություններ ==
Շույգա Նիչավոժ

Շույգա Նիչավոժ (ռուս.՝ Шуйга-Ничавож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Նիչա-վոժ գետի ձախ ափից 12 կմ հեռավորության վրա։ Գետի երկարությունը կազմում է 29 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Ուսա գետն է մինչև թափվելը Ուստ-Ցիլմա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000074031
Կոդը ըստ հիդրոլոգիական հետազոտության (ՌԴ) — 103007403
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Դին Խուեդոն

Դին Խուեդոն (չինարեն՝ 丁学东, փետրվար 1960, Չանգժոու, Q10564392?, Ցզյանսու, Չինաստան, Չինաստան), China Investment Corporation-ի նախագահ և գործադիր տնօրեն։ Նախկինում Չինաստանի Ժողովրդական Հանրապետությունում զբաղեցրել է մի քանի կառավարական պաշտոններ։
Դինն ավարտել է Ֆինանսների նախարարության Ֆինանսների գիտահետազոտական ինստիտուտը՝ ստանալով տնտեսագիտության մագիստրոսի, այնուհետև դոկտորի աստիճան։ 2006-2008 թվականներին եղել է ֆինանսների նախարարի օգնականը, իսկ 2008-2010 թվականներին՝ Ֆինանսների փոխնախարար։
2010-2013 թվականներին եղել է երկրի Պետական խորհրդի գլխավոր քարտուղարը, իսկ 2013 թվականին՝ Աղետների կանխարգելման ազգային կոմիտեի փոխտնօրենը։ 2013 թվականի հուլիսին դարձել է China Investment Corporation-ի նախագահը և գործադիր տնօրենը։ Նույն թվականին դարձել է նաև Պետական խորհրդի Զարգացման և աղքատության դեմ պայքարի առաջատար խմբի փոխտնօրենը։
2012 թվականից մինչև 2015 թվականի սեպտեմբերը եղել է Չինաստանի կառավարման ակադեմիայի պրոֆեսոր։ 2014 թվականի հոկտեմբերից Չինաստանի առաջատար ներդրումային բանկի՝ China International Capital Corporation Limited-ի նախագահն է, ինչպես նաև Russian Direct Investment Fund-ի տնօրենը։
2015 թվականի Ֆորբսի՝ աշխարհի ամենաազդեցիկ մարդկանց ցանկում զբաղեցրել է 42-րդ հորիզոնականը։


== Ծանոթագրություններ ==
Յարեն (շրջան, Նաուրու)

Յարենը (անգլերեն՝ Yaren) Նաուրուի ամենամեծ շրջանն է, և չնայած նրան որ Նաուրուն պաշտոնական մայրաքաղաք չունի, Յարենը, հաճախ համարվում է այդպիսին։ Բնակչությունը կազմում է 1,100՝ 2003 թվականի տվյալներով։ Սահմանակից է երե շրջանների և Խաղաղ օվկիանոսին։ Մոկուա-Ուել փոքր լիճը գտնվում է Յարենում։

Յարենը գտնվում է Նաուրու կղզում ՝ մարջանային ատոլ, որը առաջացել է հրաբխային կոնի գագաթին։ Կլիման հասարակածային է, տաք և խոնավ։ Միջին ամսական ջերմաստիճանը մոտ 28 աստիճան է։ Տարեկան տեղումները կազմում են մոտ 2000 մմ։ Երաշտներ հաճախ են լինում, և որոշ տարիներին տեղումներ են հասնում մինչև 4500 մմ։ Ամենաթաց սեզոնը տևում է նոյեմբերից փետրվար, երբ գերակշռում են արևմտյան մուսոնները։ Բնական բուսականությունը ներկայացված է կոկոսի արմավենու, պանդանուսի, ֆիկուսի, դափնու և այլ տերևաթափ ծառերով։ Տարատեսակ թփեր նույնպես տարածված են։ Նաուրուի կենդանական աշխարհը աղքատ է։ Կաթնասուններից այստեղ հանդիպում են միայն առնետներ, սողուններից ՝ մողեսներից։ Բազմաթիվ թռչուններ և միջատներ կան:2011 թվականի մարդահամարի տվյալներով ՝ Յարենի բնակչությունը կազմում է 747 մարդ [1]: Շրջանի բնակիչների շրջանում գերակշռում են նաուրուացիները ՝ միկրոնեզիական ժողովուրդների խմբի ներկայացուցիչները։ Դրանք կազմում են բնակչության մոտավորապես 90% -ը։ Բացի այդ, Յարենում բնակվում է ներգաղթյալների մոտ 5% -ը Օվկիանիայի այլ կղզիներից, ինչպես նաև չինացիների 3% -ը, մնացածը եվրոպացիներ են։ Պաշտոնական լեզուներն են նաուրուերենը և անգլերենը։ Հավատացյալների ավելի քան 60% -ը բողոքական է, մնացածը ՝ կաթոլիկ:Յարենի շրջանի տարածքում առաջին եվրոպական բնակավայրերը հայտնվել են 1830-ականներին։ 1888-ին Յարենը մտավ Մարշալյան կղզիների գերմանական պրոտեկտորատի մաս, իսկ 1914-ից համատեղ ղեկավարում էին Մեծ Բրիտանիան, Ավստրալիան և Նոր Զելանդիան։ Երկրորդ համաշխարհային պատերազմի տարիներին ՝ 1942-1945 թվականներին, շրջանը գրավվեց ճապոնական զորքերի կողմից։ 1968-ին Նաուրու նահանգն անկախություն ձեռք բերեց, բայց Յարենը չհռչակվեց հանրապետության պաշտոնական մայրաքաղաք։ Մենենգ կոմսության հետ միասին, որտեղ գտնվում է նախագահական նստավայրը, այն դարձել է միայն Նաուրուի վարչական կենտրոնը:Քաղաքի միակ տեսարժան վայրերը ճապոնական զենքի երկու թանգարաններն են և բազմաթիվ բունկերներ և կապոններ, որոնք գոյատևել են Երկրորդ համաշխարհային պատերազմից ի վեր։ Կղզին բառացիորեն բոլոր կողմերից շրջապատված է խորտակված ինքնաթիռներով ու նավերով։ Քաղաքն ունի միջազգային օդանավակայան, ինչպես նաև փոքր ստորգետնյա լիճ Մոկուա Վել։
Ընձուղտատիտան

Ընձուղտատիտան (լատիներեն Giraffatitan brancai), հսկայական դինոզավր զաուրոպոդ, որը պատկանում է բրախիոզավրիդների ընտանիքին։ Նկարագրվել է 1914 թվականին Վերներ Էրնստ Մարտին Յանենշի կողմից՝ Brachiosaurus brancai անվան տակ։ Հայտնաբերվել է վաղ յուրայի ժամանակաշրջանի Տենդագուրու կոչվող շերտից, որը գտնվում է Տանզանիայում։ կմախքը մոնտաժվել է Բեռլինի Բնական պատմության թանգարանում և հանդիսանում է երբևիցե մոնտաժված ամենամեծ դինոզավրի կմախքը (որպես ռեկորդակիր մտցված է Գինեսի ռեկորդների գրքում)։
Որպես առանձին ցեղ առանձնացվել է Ջ. Օլշեվսկու կողմից 1991 թվականին, բայց այդ ներդրումը չստացավ լայն ճանաչում և այս ցեղը հաճախ դիտվում է որպես Brachiosaurus ցեղին հոմանիշ։ Ընձուխտատիտանների ցեղի առանձնացումը պայմանավորված է գանգի և կմախքի առանձնահատկություններով։ Բրախիոզավրիդներից առանձնանում է համեմատաբար մարմնի պարզ կառուցվածքով։ Ընդամենը 25 մետր երկարությամբ մարմինը կշռում էր մոտ 15-30 տոննա, իսկ բարձրությունը կարող էր գերազանցել 15 մետրը, բայց ներկայիս հաշվարկներով այս կենդանիները չէին կարող իրենց վիզը պահել ուղղահայց վիճակում հետևաբար՝ ունեցել են ավելի կարճ վիզ։ Ի տարբերություն ամերիկյան բրախիոզավրի, այս դինոզավրերի տեսակը հայտնի է գտնված տարբեր չափերի կմախքներով, ինչպես նաև ապրել է խմբերով(հոտերով)։ Այս դինոզավրերը բնորոշ են Տենդագուրու շերտին։ Հավանական է, որ սնվել են ծառերի տերևներով։ Գանգի կատարը ավելի վեր է, քան ամերիկյան տեսակի մոտ և ենթադրվում է, որ ծառայել է ջերմակարգավորման կամ վոկալիզացիայի համար (կատարի վրա կարող էին լինել մաշկային ձայնային պարկեր)։ Ավելի հին վերականգնված մոդելների համաձայն ենթադրվում էր, որ այս կենդանիները լավ լողորդներ են, բայց այժմ այդ կարծիքը հերքվում է, որը պայմանավորված է ընձուղտի մարմնի նմանությամբ և կարճ մատներով։ Ավելի լավ է ուսումնասիրված ամերիկյան տեսակը և հաճախ անվանվում է «բրախիոզավր»։


= Ծանոթագրություններ =
Կոսիկովցի

Կոսիկովցի (ուկրաիներեն՝ Косиківці), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Կոսիկովցի գյուղում բնակվում էր 449 մարդ։ Բնակավայրը զբաղեցնում է 2026 կմ² տարածք։ Բնակչության խտությունը կազմում էր 221,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրանդիկո

Բրանդիկո (իտալերեն՝ Brandico) քաղաք Իտալիայում, Լոմբարդիա մարզի Բրեշիա գավառում։
Բնակչությունը հասնում է 1041 մարդու 2008 թվականի մարդահամարի տվյալներով։ Հեռախոսային կոդն Է 030, իսկ փոստային ինդեքսը 25030։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար։ 030 975112
Էլեկտրոնային հասցե։ comune.brandico@libero.it


== Ծանոթագրություններ ==
(8214) Միրելալիլի

(8214) Միրելալիլի (անգլ.՝ Mirellalilli), աստերոիդ աստերոիդների հիմնական գոտում։ Հայտնաբերվել է 1995 թվականի մարտի 29-ին Ստեֆանո Մոտոլայի կողմից Լա Սիլյայում։
Միջին հեռավորությունը Արեգակից կազմում է 2,640026 ա. մ., առավելագույնը մոտենում է 2,4958 ա. մ. հեռավորության վրա և հեռանում 2,7842 ա. մ.։ Արեգակի շուրջ մեկ ամբողջական պտույտ է կատարում 1566,79 երկրային օրվա ընթացքում, իր ուղեծրով շարժվելով միջինում 0,229769 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8214) Միրելալիլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերմուկսա

Վերմուկսա (ռուս.՝ Велмукса), գետ Ռուսաստանում, հոսում է Կարելական ինքնավար հանրապետությունում և Պուդոժսկի շրջանում։ Գետաբերանը տեղակայված է Մեծ Վերմուկսա գետի աջ ափին՝ 21 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Վոդլա, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100412102000017002
Հիդրոլոգիական ուսումնասիրությունների կոդը - 102001700
Ավազանի կոդը - 01.04.01.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կասեպեե (այլ կիրառումներ)

Կասեպեե անունը կամ տերմինը կարող է վերաբերել հետևյալ հոդվածներին․

Կասեպեե - գյուղ Էստոնիայի Կասեպյաե շրջանի կազմում։
Կասեպեե - գյուղական ավան Էստոնիայի Պեիպսիեեռե շրջանի կազմում։
Վերին Սոն

Վերին Սոն (ֆրանսերեն՝ Haute-Saône), դեպարտամենտ Ֆրանսիայի արևելքում։ 

Վերն Սոն դեպարտամենտի կարգային թիվն է՝ 70։


== Պատմական տեղեկություններ ==

Վերին Սոն դեպարտամենտը ստեղծվել է 1789 թվականի դեկտեմբերի 22-ին։ Առաջացել է նախկին Ֆրանշ Կոնտե պրովինցիայի տարածքում։ Անվանումն առաջացել է Սոն գետի անվանումից։


== Աշխարհագրական տվյալներ ==

Վերին Սոնին շրջապատող դեպարտամենտներն են՝ արևմուտքից՝ Կոտ դ'Օրը, հյուսիս-արևմուտքից՝ Վերին Մարնը, հյուսիսից՝ Վոգեզներ, արևելքից՝ Բելֆոր տարածքը, հարավից՝ Դուն և հարավից՝ Յուրան։
Դեպարտամենտը կարող է ներկայացվել որպես անցման տարածք Ֆրանսիայի արևելքի մի քանի ավելի ճնշված դեպարտամենտներից դեպի վերջին տասնամյակներում համեմատաբար մեծ տնտեսական աճ ցուցաբերած այսպես կոչված, «Երկնագույն բանանի» գոտու շրջաններ։

Տարածքը 5360 կմ² է։


== Վարչատարածքային բաժանում ==
Դեպարտամենտի կազմի մեջ մտնում են 2 մարզ, 32 կանտոն և 545 կոմունա։


== Արտաքին հղումներ ==
Պաշտոնական կայք Archived 2010-02-08 at the Wayback Machine.
Յուրի Լոգվինենկո

Յուրի Անատոլևիչ Լոգվինենկո (հուլիսի 22, 1988(1988-07-22), Ակտոբե, Ղազախական ԽՍՀ, ԽՍՀՄ), ղազախ ֆուտբոլիստ, «Աստանա» ակումբի Ղազախստանի հավաքականի պաշտպան։ Ղազախստանի հնգակի չեմպիոն։


== Կարիերա ==
«Ակտոբե» ակումբի սան է։ Բարեկամության գավաթի 2009 և 2010 թվականների եզրափակիչների մասնակից։
Հանդես է եկել Ղազախստանի երիտասարդական հավաքականում որպես ավագ։ Ղազախստանի հավաքականում դեբյուտել է 2008 թվականին։ Երբեմն խաղացել է կիսապաշտպանի դիրքում։
2014 թվականի հոկտեմբերի 13-ին Եվրո 2016-ի Չեխիայի դեմ խաղում նա դարձավ դուբլի հեղինակ։ Հատկանշական է, որ նա խաղում էր պաշտպանի դիրքում, իսկ մրցակցի դարպասապահը Պետր Չեխն էր։ Սակայն ղազախները այդ խաղում պարտվեցին 2-4 հաշվով։ Չեխիայի դեմ մյուս խաղում նա նորից դարձավ գոլի հեղինակ։
2016 թվականի փետրվարին նա հեռացավ «Ակտոբեից»։
Թուրքիայում մարզումների ժամանակ միացել է «Աստանային»։


== Ձեռքբերումներ ==


=== Թիմային ===
Ղազախստանի չեմպիոն (5)՝ 2007, 2008, 2009, 2013, 2016
Ղազախստանի փոխչեմպիոն (3)՝ 2006, 2010, 2014
Ղազախստանի բրոնզե մեդալակիր (3)՝ 2011, 2012, 2015
Ղազախստանի գավաթակիր (2)՝ 2008, 2016
Ղազախստանի գավաթի ֆինալիստ (1)՝ 2014
Ղազախստանի սուպերգավաթակիր (3)՝ 2008, 2010, 2014


=== Անձնական ===
2008 թվականին Ղազախստանի առաջնության ֆուտբոլիստների լավագույն տասնյակ


== Ծանոթագրություններ ==


== Արտաքին հղումներ ==
Վիճակագրությունը UEFA.com կայքում
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրութունը National Football Teams կայքում(անգլ.)
Վիհտռա

Վիհտռա (էստ․՝ Vihtra), գյուղ Էստոնիայի Պյարնումաա նահանգի Վենդռա շրջանում։
2011 թվականի տվյալներով գյուղում բնակվում էր 242 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վիլհերմսդորֆ

Վիլհերմսդորֆ (գերմ.՝ Wilhermsdorf), համայնք Գերմանիայի Դաշնային Հանրապետության հարավ-արևելքում՝ Բավարիայի երկրամասի (Վերին Բավարիա) Ֆյուրտի շրջանում։ Ըստ 2010 թվականի մարդահամարի տվյալների, համայնքի բնակչությունը կազմում է 5081 մարդ։
Համայնքը զբաղեցնում է 26,64 կմ² տարածք։ Փոստային ինդեքսը՝ 91452։ Համայնքի բնակչության լեզուն համարվում է գերմաներենը։


== Արտաքին հղումներ ==
Պաշտոնական կայք
Պիեդիմուլերա

Պիեդիմուլերա (իտալերեն՝ Piedimulera), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում։
Բնակչությունը կազմում է 1620 մարդ (2008 թվականի տվյալներով)։ Բնակչության խտությունը՝ 231 մարդ/կմ²։ Տարածքը՝ 7 կմ²։ Փոստային ինդեքս՝ 28885։ Հեռախոսային կոդ՝ 0324։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0324 83107
Էլեկտրոնային փոստ՝ piedimulera@ruparpiemonte.it
Պաշտոնական կայք՝ http://www.comune.piedimulera.vb.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(9385) Ավինյոն

(9385) Ավինյոն (անգլ.՝ Avignon), աստերոիդ աստերոիդների հիմնական գոտում։ Հայտնաբերվել է 1993 թվականի հոկտեմբերի 9-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 3,147159 ա. մ., առավելագույնը մոտենում է 2,3622 ա. մ. հեռավորության վրա և հեռանում 3,9321 ա. մ.։ Արեգակի շուրջ մեկ ամբողջական պտույտ է կատարում 2039,28 երկրային օրվա ընթացքում, իր ուղեծրով շարժվելով միջինում 0,176533 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9385) Ավինյոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մժեժ

Մժեժ (հունարեն Μιζίζιος) (ծննդյան թիվը անհայտ— մոտ 668), 7-րդ դարի հայազգի բյուզանդական ռազմական գործիչ։ 668 թվականին Կոստաս 2-րդին սպանած դավադիրները Մժեժին Սիցիլիայում հռչակել են Բյուզանդիայի կայսր։ Ըստ մի վարկածի, դավադրության կազմակերպիչը և կայսրին սպանողը եղել է Մժեժը։ Կոստաս 2-րդի որդի Կոստանդինը (ապագա Կոստանդին 4-րդ) մեծ նավատորմով եկել է Սիցիլիա, ձերբակալել Մժեժին ու մյուս դավադիրներին և մահապատժի ենթարկել։
Ալաղայա

Ալաղայա,Ալագայա, Ալակայա, լեռնագագաթ Հայկական լեռնաշխարհում, Զանգեզուրի լեռների արևելյան կողմում։ Լանջերը տեղ-տեղ անտառապատ են։ Բարձրությունը՝ ավելի քան 2500 մետր։


== Ծանոթագրություններ ==
Չերվոնայա Պոլյանա (գյուղ, Բարվենկովոյի շրջան)

Անվան այլ կիրառումների համար տե՛ս՝ Չերվոնայա ՊոլյանաՉերվոնայա Պոլյանա (ուկրաիներեն՝ Червона Поляна), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Չերվոնայա Պոլյանա գյուղում բնակվում էր 498 մարդ։ Բնակավայրը զբաղեցնում է 1079 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեյվիդ Բոուիի գեղարվեստական հավաքածու

Ռոք երաժիշտ Դեյվիդ Բոուին ունեցել է արվեստի ստեղծագործությունների մասնավոր մեծ հավաքածու, որում ընդգրկված էին նկարներ, քանդակներ և կահույք։ Նա սկսել է արվեստի ստեղծագործություններ հավաքել 1970-ական թվականների կեսերին և շարունակել է դրանով զբաղվել մինչև կյանքի վերջը։ Հավաքածուում ներառված են եղել նաև իր իսկ ստեղծած կտավները։ 1990 թվականի վերջին Բոուիի ստեղծած նկարներից մեկը աճուրդում վաճառվել է 500 դոլլարով։


== Բոուին որպես արվեստի ստեղծագործությունների հավաքորդ և արվեստի կողմնակից ==
Կենսագիրների խոսքերով՝ Բոուին սկսել է գնահատել արվեստը և հավաքել դրա ստեղծագործությունները 1970-ական թվականների կեսերին, երբ տեղափոխվել է Բեռլին, որպեսզի ազատվի կոկաինի կախվածությունից։ Նկարիչ և գրող Մեթյու Քոլինգսը երաժշտի հավաքածուն բնութագրել է որպես «բոհեմային, ռոմանտիկ, արտահայտիչ, զգացմունքային արվեստ»։ Արվեստի խորհրդատուները Բոուիին նկարագրել են որպես «իսկական հավաքորդ։ Նրա ձեռքբերումները առևտրային մղում չունեին. նրան հետաքրքիր էր արվեստը, ոչ թե շահույթը։ Դա խոր անձնական, էկլետիկ հավաքածու էր, որն ատացոլում էր նրա բրիտանական արմատները և նրա իրական կիրքն արվեստի հանդեպ»։ Բոուիի ժամանակակից աֆրիկյան արվեստի հավաքածուն անվանել են «[թեմայի] հասկացվածությունը [ցուցադրող], որը դուրս է գալիս մայրցամաքի էկզոտիկայի և արվեստի «այլության» հաճախակի հետապնդման շրջանակից»։ 1995 թվականին Բոուին ցուցադրության է դրել հարավաֆրիկյան արվեստի հավաքածուն, նույնիսկ Modern Painters ամսագրում հոդված է գրել Յոհանեսբուրգի բիենալեի մասին։ 1998 թվականին դարձել է այդ հանդեսի խմբագրության անդամ, մասնակցել է Նեթ Թեյթի մասին գեղարվեստական միստիֆիկացիային։ Երաժիշտը հաճախ է հիշատակվել ARTnews-ի վարկածով «200 լավագույն հավաքորդների» ցանկում։


== Ծանոթագրություններ ==
Ուիլյամ Ֆիչտներ

Ուիլյամ Էդվարդ Ֆիչտներ (անգլ.՝ William Edward Fichtner, նոյեմբերի 27, 1956(1956-11-27), Միչել Էյր ռազմաօդային բազա, Հեպստեդ, Նասաու շրջան, Նյու Յորք, ԱՄՆ), ամերիկացի դերասան, ով հայտնի է մի շարք այնպիսի կերպարների կերտման համար, ինչպիսիք են Ալեքսանդր Մահոնին «Փախուստ բանտից» հեռուստասերիալից, Քեն Ռոզենբերգը «Grand Theft Auto: Vice City» և «Grand Theft Auto: San Andreas» վիդեոխաղերից և այլն։


== Ծանոթագրություններ ==


== Արտաքին հղումներ ==
Ուիլյամ Ֆիչտներ - IMDb էջ
Ուիլյամ Ֆիչտները contact-themovie կայքում
Onion A.V. Club էջ
Fichtner Firsthand Archived 2007-02-19 at the Wayback Machine. - Yahoo խումբ
Մորանո սուլ Պո

Մորանո սուլ Պո (իտալ․՝ Morano sul Po), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է՝ 1539 մարդ (2008)։ Բնակչության խտությունը՝ 90 մարդ/կմ²։ Տարածքը կազմում է 18 կմ²։ Փոստային ինդեքս՝ 15025։ Հեռախոսային կոդ՝ 0142։


== Ժողովրդագրություն ==


== Կոմունայի վարչակազմ ==
Հեռախոս։ 0142 85123
Էլեկտրոնային փոստ։ info@comune.moranosulpo.al.it
Պաշտոնական կայք։ http://www.comuninprovincia.it/al/morano_sul_po/ Archived 2006-05-07 at the Wayback Machine.


== Արտաքին հղումներ ==
http://www.comuninprovincia.it/al/morano_sul_po/ Archived 2006-05-07 at the Wayback Machine.
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (անգլ.)


== Ծանոթագրություններ ==
Բուխարյան եղջերու

Բուխարյան կամ տուգայի եղջերու (լատ.՝ Cervus elaphus bactrianus), կարմիր եղջերուների ենթատեսակից, որը հիմնականում հանդիպում է Կենտրոնական Ասիայում։


== Նկարագրություն ==
Այս կենդանու հասակը 120 սմ է՝ վզի հատվածում։ Ճյուղավորված եղջյուրները զարդարում են արու եղջերուներին միայն գարնանը (մարտ-ապրիլ)։ Էգերը առանց եղջյուրների են։ Եղջյուրների երկարությունը հասնում է 110 սմ-ի, ընդ որում առկա է 5 ճյուղավորում (որոշ դեպքերում 5-րդ ճյուղից դուրս են ելնում ևս երկու փոքր եղջյուրներ, որոնց երկարությունը 2 սմ է)։ Այս եղջերուների քաշը 200 կգ է։ Մաշկն ունի թեթև մոխրագույն գունավորում շագանակագույն-դեղին-գորշ մոխրագույն երանգով. ամռանն ավելի պայծառ է, քան ձմռանը։ Ոտքերը համեմատաբար ավելի բաց գույն ունեն, քան մարմնի մնացած մասերը։ Պոչի հատվածում առկա է տարբերվող երանգավորում, որը կոչվում է «Հայելի», դրա վերին հատվածում գունավորումը կարմրավուն է, իսկ ներքևում՝ սպիտակ։ Նորածին եղջերուն բաց գունավորում ունի, իսկ մարմնի վրա կան փոքր, կլորավուն հետքեր։ Ձագի հասակը 60 սմ է, իսկ քաշը՝ 9 կգ։


== Տարածվածություն ==

Բուխարյան եղջերուները տարածված են Կենտրոնական Ասիայի և Ղազախստանի տարածքով, անտառների և բարձրահասակ խոտերի տարածքներում։ Հիմնական սնունդը բույսերն են։ Աղային ճահիճներում փնտրում են աղ։


== Թվաքանակ և պահպանում ==
1999 թվականին կենդանիների թվաքանակը չէր անցնում 400-ից։ Ամենամեծ կորուստը տեղի ունեցավ Տաջիկստանի քաղաքացիական կռիվների պատճառով։ Այժմ ոչ մեծ քանակով պոպուլյացիա պահպանվում է արգելոցում WWF Ռուսաստանի օգնությամբ։ Հայտնում են, որ բուխարյան եղջերուների թվաքանակը ընդամենը 140-150 գլուխ է։ Սրանց պահպանմամբ զբաղվում են Տաջիկստանը, Ղազախստանը, Թուրքմենստանը, WWF Ռուսաստանը և ավելի ուշ այս ցուցակում ներառված Ուզբեկստանը։ Եվ մոտավորապես 40 գլուխ հանդիպում են Տաջիկստանում և Ուզբեկստանի սահմանում։
Սրանից հետո միջազգային էկոլոգիական կազմակերպությունը օգնություն ցուցաբերեց կենդանիների թվաքանակը պահպանելու համար։ Բացի այդ համաշխարհային հիմնադրամը (World Wide Fund - WWF) գումար հատկացրեց կենդանիներին տեղափոխելու իրենց նախկին բնակավայրերը։ Օրինակի համար այժմ բուխարյան եղջերուները հանդիպում են Ուզբեկստանի տարածքում։ 2007 թվականին Ղազախստան բերեցին եղջերուների և հատկացրեցին պաշտպանական տարածքներ։ 2011 թվականի արդյունքում Կենտրոնական Ասիայում կենդանիների թիվը հասավ 1600-ի։


== Պատկերներ ==

		
		


== Աղբյուրներ ==
Համաշխարհային Հիմնադրամը (World Wide Fund - WWF)
Բուխարյան եղջերուներ
Արգելոց(չաշխատող հղում)
Ազգային բիոտեխնոլոգիական կենտրոն
Դեյվիս շրջան (Ինդիանա)

Անվան այլ կիրառումների համար տե՛ս՝ Դեյվիս շրջան (այլ կիրառումներ)Դեյվիս շրջան (անգլ.՝ Daviess County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.116 կմ² է, բնակչությունը՝ 30.820 մարդ (2010 թ. տվյալներով)։ Շրջկենտրոնն է Վաշինգտոն բնակավայրը։ Կազմավորվել է 1818 թ.։
Չիրակ Կոլ

Չիրակ Կոլ (ռուս.՝ Чирак-Кол), գետ Ռուսաստանում, հոսում է Հյուսիսային Օսիա-Ալանիայի հանրապետությունում, Կաբարդինո-Բալկանյան հանրապետությունում։ Գետաբերանը տեղակայված է Էշկակոն գետի ձախ ափով՝ 19 կմ հեռավորության վրա։ Գետի երկարությունը 10 կմ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Արևմտյան Կասպյան ավազանային շրջանին, գետային ավազանը Պոդկումոկ, ենթաավազանը՝ բացակայում է։ Գետի ջրատնտեսային տեղամասը Կասպից ծովից մինչև Դոնի, Վոլգա և Թերեք գետերի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07010000412108200001784
Հիդրոլոգիական ուսումնասիրությունների կոդը - 108200178
Ավազանի կոդը - 07.01.00.004
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բորոդինո (գյուղ, Բոգրադսկի շրջան)

Անվան այլ կիրառումների համար տե՛ս՝ ԲորոդինոԲորոդինո (ռուս.՝ Бородино), գյուղ Ռուսաստանի Խակասիա հանրապետության Բոգրադսկի շրջանի կազմում։
Բնակչությունը 2011 թվականին գրանցված տվյալներով կազմում էր 1892 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միսյուրովկա

Միսյուրովկա (ուկրաիներեն՝ Мисюрівка), գյուղ Ուկրաինայի Խմելնիցկիի մարզի Ստարոսինյավսկի շրջանում։
2001 թվականի տվյալներով Միսյուրովկա գյուղում բնակվում էր 538 մարդ։ Բնակավայրը զբաղեցնում է 2248 կմ² տարածք։ Բնակչության խտությունը կազմում էր 239,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրիգոր Յաղջյան

Գրիգոր Վարդանի Յաղջյան (դեկտեմբերի 2, 1916(1916-12-02), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - հունվարի 12, 1983(1983-01-12), Երևան, Հայկական ԽՍՀ, ԽՍՀՄ), հայ դրամատուրգ, ՀԽՍՀ վաստակավոր արտիստ (1954), ԽՍՀՄ գրողների միության անդամ 1953 թվականից։


== Կենսագրություն ==
Ծնվել է Ալեքսանդրապոլ (այժմ՝ Գյումրի) քաղաքում։ 1931-1934 թվականներին խաղացել է Լենինականի դրամատիկական, 1936-1940 թվականներին՝ Կիրովականի, 1944 - 1947 թվականներին՝ Ստեփանավանի թատրոններում։ 1959 թվականին ավարտել է ԽՍՀՄ գրողների միությանը առընթեր գրական բարձրագույն դասընթացները (Մոսկվա)։ 1966-1982 թվականներին եղել է Երևանի դրամատիկական թատրոնի գրական բաժնի վարիչը։
Անդրկովկասի հայկական թատրոնները բեմադրել են նրա «Զոյա» (1942), «Ոսկի քաղաք» (1951), «Կյանքի շեմին» (1954), «Գարնան շունչը» (1956), «Գիշերային հրաշք» (1957), «Վաճառված տուն» (1949) պիեսները։ 1959 թվականին Մոսկվայի Լենինյան կոմերտմիության անվան թատրոնում բեմադրվել է նրա պիեսը։
1941 թվականին նկարահանվել է «Սովետական լեզվի դասընթաց» կարճամետրաժ ֆիլմում։ 
Մահացել է Երևանում։


== Գ. Յաղջյանի երկերի մատենագրություն ==
Պիեսների ժողովածու (գրքի մեջ տեղ է գտել նաև Գ. Յաղջյանի «Չնախատեսված հանգամանք» պիեսը), Երևան, ժողստեղծագործության հանրապետական տուն, 1955, 167 էջ։
Նրա նախագահը (կոմեդիա), Երևան, ժողստեղծագործության հանրապետական տուն, 1955, 48 էջ։
Մոլորություն (պիես), Երևան, ժողստեղծագործության հանրապետական տուն, 1956, 48 էջ։
Արևածագին (պիես), Երևան, ժողստեղծագործության հանրապետական տուն, 1957, 47 էջ։
Ինտերմեդիաներ, Երևան, ժողստեղծագործության, հանրապետական տուն, 1958, 16 էջ։
Պիոներական էստրադա։ Նյութեր պիոներ-դպրոցականների ինքնագործ խմբակների համար (ժողովածուում գործ ունի նաև Գ. Յաղջյանը), Երևան, Հայպետուսմանկհրատ, 1959, 215 էջ։
Արայիկը կազդուրվում է, Երևան, «Հայաստան», 1970, 92 էջ։
Կյանքի իրավունք (պիեսներ), Երևան, «Սովետական գրող», 1978, 352 էջ։
Մարդը հեշտ չի ծնվում (վեպ), Երևան, «Սովետական գրող», 1982, 400 էջ։


=== Մամուլ ===
Մտորումներ «ամենադժվար ժանրի» շուրջ։ «Գրական թերթ», 1965, № 2:


== Աղբյուրներ ==
Կոնկով (այլ կիրառումներ)

Կոնկով, կարող է վերաբերել՝

Կոնկով - գյուղակ (խուտոր) Ռուսաստանի Դաշնության Ռոստովի մարզի Բոկովսկի շրջանում
Կոնկով - գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում
(1458) Մինեվրա

(1458) Մինեվրա (անգլ.՝ Mineura), աստերոիդ աստերոիդների հիմնական գոտում։ Հայտնաբերվել է 1937 թվականի սեպտեմբերի 1-ին Ֆերնանդ Ռիգոյի կողմից Ուքլում։
Միջին հեռավորությունը Արեգակից կազմում է 2,625988 ա. մ., առավելագույնը մոտենում է 2,1499 ա. մ. հեռավորության վրա և հեռանում 3,1021 ա. մ.։ Արեգակի շուրջ մեկ ամբողջական պտույտ է կատարում 1554,31 երկրային օրվա ընթացքում, իր ուղեծրով շարժվելով միջինում 0,231614 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1458) Մինեվրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
1052

1052 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1052 թվականն է, 
XI դարի 52-րդ տարին։


== Դեպքեր ==


== Ծնունդներ ==


== Մահեր ==
Կանիլես

Կանիլես (իսպ.՝ Caniles), մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Բասա շրջանում։ Տարածքը կազմում է 216 կմ2։ Բնակչությունը՝ 4905 մարդ (2010 թվականի տվյալներով)։ Պրովինցիայի վարչական կենտրոնից գտնվում է 111 կմ հեռավորության վրա։


== Արտաքին հղումներ ==
Portal de Turismo de las Comarcas de Baza y Huescar
Web sobre Caniles de SergioBubilla Archived 2016-03-04 at the Wayback Machine.
Web sobre la parroquia de Caniles Archived 2014-11-25 at the Wayback Machine.
Web caniles_actual Archived 2008-02-03 at the Wayback Machine.
Web no oficial de la villa de Caniles
Web de la escuela de adultos de Caniles
Web instituto «el fuerte» de Caniles
Web de la Banda municipal de música de Caniles Archived 2007-08-10 at the Wayback Machine.
Web sobre Caniles de europa press Archived 2007-09-28 at the Wayback Machine.
Web oficial de la villa de Caniles Archived 2020-11-14 at the Wayback Machine.
Ազանց

Ազանց, գյուղ Արևմտյան Հայաստանում, Էրզրումի վիլայեթի Սպերի գավառակում` Ճորոխ գետի վերին հոսանքում։
1872-1873 թթ. ուներ 60 հայ և 17 թուրք բնակիչ։ Բնակիչների հիմնական զբաղվածությունը հողագործությունն ու արհեստներն էր։ Գյուղն ուներ Ս. Աստվածածին եկեղեցի և դպրոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կճավ

Կճավ, գյուղ Արևմտյան Հայաստանում, Վանի վիլայեթի Մոկս գավառում։ 1909 թվականին ուներ 30 տուն հայ բնակիչ։ Զբաղվում էին երկրագործությամբ և անասնապահությամբ։ Գյուղի մոտակայքում, ձորի եզերքում, անտառաշատ վայրում էր Ս. Աստվածածին վանքը (այժմ՝ կիսավեր), որն ըստ ավանդության, հիմնել է Գրիգոր Լուսավորիչը։ Պահպանվել է Գրիգոր Նարեկացու Թուղթը (X դարի վերջ)՝ ուղղված վանքի վանահորը։ Բնակիչները բռնությամբ տեղահանվել են 1915 թվականին, Մեծ Եղեռնի ժամանակ։ Նրանք բնակություն են հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Գործազուրկ

Գործազուրկ, Աշխատանքի միջազգային կազմակերպության ընդունված սահմանման համաձայն՝ գործազուրկ պետք է համարել այն մարդկանց, ովքեր որոշակի ժամանակահատվածի համար միաժամանակ բավարարել են հետևյալ երեք պայմաններին.

Չեն ունեցել աշխատանք կամ եկամտաբեր զբաղմունք.
Ակտիվորեն փնտրել են աշխատանք կիրառելով բոլոր միջոցները, այսինքն՝ դիմել են զբաղվածության պետական և (կամ) մասնավոր ծառայություն, աշխատանք են փնտրել իրենց ծանոթների, բարեկամների, աշխատանքային հայտարարությունների միջոցով կամ կամայական այլ եղանակով՝ այդ ժամանակահատվածին նախորդող 4 շաբաթների ընթացքում.
Պատրաստ են եղել անմիջապես (այսինքն՝ առաջիկա 2 շաբաթվա ընթացքում) անցնել աշխատանքի։Գործազուրկ են համարվում նաև անձինք, ովքեր դիտարկվող ժամանակահատվածին նախորդող 4 շաբաթվա ընթացքում չեն ունեցել և չեն փնտրել աշխատանք, քանի որ արդեն գտել են և կանցնեն աշխատանքի առաջիկա 2 շաբաթվա ընթացքում։
Բացի վերոգրյալից Զբաղվածության պետական ծառայությունում գրանցված գործազուրկ են համարվում տարիքային կենսաթոշակի իրավունք տվող տարիքը չլրացած՝ աշխատանք փնտրող և «Զբաղվածության մասին» ՀՀ օրենքով նախատեսված գործունեության որևէ տեսակով չզբաղված անձինք, ովքեր աշխատանք են փնտրում և այն գտնելու նպատակով հաշվառված են զբաղվածության պետական գործակալությունում, պատրաստակամ են անցնել հարմար աշխատանքի և գործակալության կողմից ստացել են գործազուրկի կարգավիճակ։


== Ծանոթագրություններ ==
Էրվին Նեհեր

Էրվին Նեհեր (գերմ.՝ Erwin Neher, մարտի 20, 1944(1944-03-20), Լեխի Լանդսբերգ), գերմանացի կենսաֆիզիկոս, 1991 թվականին ֆիզիոլոգիայի կամ բժշկության Նոբելյան մրցանակի դափնեկիր, տեղական ներուժի սեղմման մեթոդի մշակող։
Եվրոպական ակադեմիայի (1989), Գյոտինգենի գիտությունների ակադեմիայի (1992), «Լեոպոլդինա» գերմանացի բնագետների ակադեմիայի (1998) անդամ, ԱՄՆ Գիտությունների ազգային ակադեմիայի (1989), Լոնդոնի թագավորական ընկերության արտասահմանյան անդամ (1994):


== Կենսագրություն ==
Նա ֆիզիկա է սովորել Մյունխենի տեխնիկական համալսարանում 1963-1966 թվականներին։ 1983 թվականից Մաքս Պլանկ ընկերության կենսաֆիզիկական քիմիայի[de] ինստիտուտի տնօրեն։


== Մրցանակներ և ճանաչում ==
1979 — Feldberg-Preis[de]
1983 — Օլդեն Սփենսերի մրցանակ[en]
1984 — Adolf-Fick-Preis[de]
1986 — Լուիզա Գրոս Հորվիցսի մրցանակ
1987 — Լեյբնիցի մրցանակ
1989 — Գայիրդների միջազգային մրցանակ
1990 — Niedersächsischer Staatspreis[de]
1990 — Ernst-Hellmut-Vits-Preis[de]
1991 — Ռալֆ Ջերարդի[de]
1991 — Կարուսի մեդալ[de]
1991 — Բժշկության կամ ֆիզիոլոգիայի Նոբելյան մրցանակ Զակման Բերտի հետ միասին


== Սոցիալական գործունեություն ==
1992 թվականին նա ստորագրեց «Զգուշացում մարդկությանը»։
2016 թվականին նա նամակ է ստորագրել՝ կոչ անելով Greenpeace-ին, ՄԱԿ-ին և աշխարհի կառավարություններին դադարեցնել գենետիկորեն ձևափոխված օրգանիզմների (ԳՄՕ) դեմ պայքարը։


== Ծանոթագրություններ ==


== Արտաքին հղումներ ==
Տեղեկատվություն Նոբելյան կայքում (անգլ.)
Գորտաման (նկար)

«Գորտաման» (ֆր.՝ La Grenouillère) 1869 թվականին Ֆրանսիացի նկարիչ Օգյուստ Ռենուարի վրձնած նկարը։
Նկարում պատկերված է ջրի վրա գտնվող սրճարան, որը կամրջով կապված է Սենա գետի ափի կառամատույցին, գտնվում է փոքր գետաբազուկի վրա և կղզու հետ կապված է փոխադրական կամրջով։ Սեն գետի վրա՝ այդ տեղում, Փարիզից հյուսիս–արևմուտք գտնվող Շատու (ֆր.՝ Chatou) և Բուժիվալ վայրերում կային կղզիների մի ամբողջ խումբ, որտեղ փարիզեցիները գալիս էին հանգստանալու։ Այդ վայրերը մանրամասն նկարագրված են Գոնկուր եղբայրների  («Սողոմոնի դրամ»), Էմիլ Զոլայի և Գի դը Մոպասանի ստեղծագործություններում։
«Գորտամանն» իր անվանումը ստացել է այն բանի համար, որ այստեղ հաճախ հավաքվել են թեթև վարքի տեր աղջիկներ, որոնց կոչում էին «գորտեր», որոնք  արվարձաններից  այդտեղ էին գալիս մանր խուլիգանների  և  խարդախների ուղեկցությամբ։ Երբեմն նրանք միայնակ էին գալիս, որպեսզի հաճախորդներ  գտնեին՝ որպես խայծ օգտագործելով  ճչան, գայթակղիչ   հագուստներ։
1869 թվականի  օգոստոսին Ռենուարն ու Մոնեն աշխատել են կողք կողքի՝ օգտագործելով նույնատիպ նյութեր, ընդ որում համարյա նույն ոճերում։ Երկուսն էլ վրձնել են  «գորտամանի» վերաբերյալ նկարներ, որտեղ սրճարանը  պատկերված է համարյա նույն կետից։ Սակայն, եթե Մոնեն  առավել հետաքրքրված է բնապատկերով և բնությամբ, ապա Ռենուարը տարված է մարդկանց պատկերելով։ Մոնեի նկարում այցելուները երկրորդական են, իսկ Ռենուարի մոտ հագուստները պատկերված են առանձնակի մանրամասնությամբ։

		


== Ծանոթագրություններ ==


== Աղբյուրներ ==
Креспель Ж.-П. Повседневная жизнь импрессионистов. 1863—1883. — М.: Молодая гвардия, 1999. — 301 с.
Ines Janet Engelmann Impressionism: 50 Paintings You Should Know. — Munich, Berlin, London, New York: Prestel, 2007. — С. 36—37. — 144 с. — ISBN 978-3-7913-3843-9


== Արտաքին հղումներ ==
La Grenouillère, 1869, Auguste Renoir, Google Art Project, www.googleartproject.com
Նովոկոնստանտինովկա (գյուղ, Նովի Բուգի շրջան)

Անվան այլ կիրառումների համար տե՛ս՝ ՆովոկոնստանտինովկաՆովոկոնստանտինովկա (ուկրաիներեն՝ Новокостянтинівка), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Նովոկոնստանտինովկա գյուղում բնակվում էր 137 մարդ։ Բնակավայրը զբաղեցնում է 0,79 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասիլովկա (գյուղ, Կորոստիշևի շրջան)

Անվան այլ կիրառումների համար տե՛ս՝ ԿրասիլովկաԿրասիլովկա (ուկրաիներեն՝ Красилівка), գյուղ Ուկրաինայի Ժիտոմիրի մարզի Կորոստիշևի շրջանում։ Հիմնադրվել է 1841 թվականին։
2001 թվականի տվյալներով Կրասիլովկա գյուղում բնակվում էր 86 մարդ։ Բնակավայրը զբաղեցնում է 0,781 կմ² տարածք։ Բնակչության խտությունը կազմում էր 110,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ցխրուկվեթ

Ցխրուկվեթ (վրաց.՝ ცხრუკვეთი), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 600 մետր բարձրության վրա։ Շրջկենտրոն Ճիաթուրայից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 205 մարդ։


== Ծանոթագրություններ ==
Առվան

Առվան, գյուղ Արևմտյան Հայաստանում, Դիարբեքիրի վիլայեթի Բալուի գավառակում։ Գտնվում էր Բալու քաղաքից 5-6 կմ հյուսիս-արևմուտք։


== Բնակչություն ==
XX դարի սկզբին ուներ 35 տուն բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Պատմամշակութային կառույցներ ==
Առվանի մոտակայքում գտնվում էր Քառասուն մանկանց կիսակործան վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մուհամբալ

Մուհամբալ (արաբ․՝ إحسم‎‎), քաղաք Սիրիայի Արաբական Հանրապետության հյուսիս-արևմուտքում՝ Իդլիբի մարզի Առիհայի գավառում։ Հանդիսանում է համանուն շրջան վարչական կենտրոնը։ 2004 թվականի տվյալներով՝ շրջանն ուներ 27 098 բնակիչ։


== Աշխարհագրական դիրք ==
Քաղաքը տեղակայված է Իդլիբի մարզի կենտրոնական մասում։
Մուհամբալը տեղակայված է գավառի վարչական կենտրոն Իդլիբ քաղաքից ոչ հեռու և երկրի մայրաքաղաք Դամասկոսից 250 կմ դեպի հյուսիս- հյուսիս-արևելք։


== Տրանսպորտ ==
Քաղաքից ոչ հեռու գտնվում է մարզկենտրոն Իդլիբը, Հալեպ — Համա ավտոմայրուղին և երկաթուղին։ Ամենամոտ քաղաքացիական օդանավակայանը՝ Բասել Ալ-Ասադ միջազգային օդանավակայանն է (անգլ.՝ Bassel Al-Assad International Airport), գտնվում է Լաթակիա քաղաքում։


== Բնակչություն ==
Մուհամբալ քաղաքը շրջակա 22 գյուղերի և ավանների հետ կազմում է Մուհամբալի շրջանը՝ 27 098 բնակչությամբ


== Ծանոթագրություններ ==